**СЪОБЩЕНИЕ**

**УВАЖАЕМИ ГОСПОЖИ И ГОСПОДА**,

На основание чл. 66, ал. 1 и ал. 2 от Административнопроцесуалния кодекс, във връзка с чл. 66, ал. 1 от Закона за местните данъци и такси, Община Севлиево уведомява всички заинтересовани лица, че открива производство по издаване на общ административен акт.

Кметът на Община Севлиево предлага на Общински съвет – Севлиево да вземе решение, за одобряване на План-сметка на разходите за такса битови отпадъци за 2022 година.

Основните съображения за издаването на акта са подробно представени в Проекта на предложение до ОбС-Севлиево, неразделна част от настоящото съобщение.

Заинтересованите лица и организации могат да участват в производството по издаване на акта, предвид разпоредбите на чл.69, ал. 1 от АПК, чрез писмени предложения и възражения, в срок до 22.11.2021 г. включително, които могат да се входират в Център за информация и услуги на гражданите, в административната сградата на Общината с адрес: гр. Севлиево, пл. „Свобода“ № 1, или на следния e-mail: sevlievo@sevlievo.bg.

**ПРИЛОЖЕНИЕ:** Проект на предложение до ОбС за: Одобряване на План-сметка за разходите по сметосъбирането и сметоизвозването, обезвреждането на битовите отпадъци и чистотата на териториите за обществено ползване за 2022 година.

Д-Р ИВАН ИВАНОВ

Кмет на Община Севлиево

Дата: 20.10.2021 година

***Проект***

**ДO**

**ОБЩИНСКИ СЪВЕТ**

**СЕВЛИЕВО**

**ПРЕДЛОЖЕНИЕ**

**от д–р Иван Тодоров Иванов – Кмет на Община Севлиево**

 **Относно:** Одобряване на План-сметка за разходите по сметосъбирането и сметоизвозването, обезвреждането на битовите отпадъци и чистотата на териториите за обществено ползване за 2022 година.

**Уважаеми общински съветници,**

 Съгласно изискванията на чл. 66 – чл. 71 от Закон за местните данъци и такси и чл. 21, ал.1, т. 7 от Закон за местното самоуправление и местната администрация, предлагам на Вашето внимание План–сметка за разходите по сметосъбирането и сметоизвозването, обезвреждането на битовите отпадъци и чистотата на териториите за обществено ползване за 2022 г.

 За следващата година се предвижда завишаване в план-сметката на необходимите разходи за сметосъбирането и сметоизвозването, както и за поддържане на чистотата на териториите за обществено ползване.

 Увеличените разходи по горепосочените два компонента, ще бъдат компенсирани посредством:

1. Намалените средствата за закупуване на нови съдове за битови отпадъци, поради факта, че с Решение №166 от 31.08.2021 г. на Общински съвет – Севлиево, бе прието такива да се осигурят чрез ползване на част от натрупаните средства по чл. 60, ал. 2, т. 1 и 2 и чл. 64, ал. 1 от Закон за управление на отпадъците за 2020 г.

2. Намалените средствата за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и чл.64 от Закона за управление на отпадъците.

 Понастоящем посочените по–горе изменения на План–сметка за разходите по сметосъбирането и сметоизвозването, обезвреждането на битовите отпадъци и чистотата на териториите за обществено ползване за 2022 г., няма да наложи промяна на сега действащия годишен размер на такса битови отпадъци на територията на община Севлиево, приет с Решение № 027 от 17.12.2019 г. на Общински съвет – Севлиево.

 Предвид гореизложеното, предлагам Общински съвет – Севлиево да вземе следното

**РЕШЕНИЕ:**

 На основание чл. 66 – чл. 71 от Закона за местните данъци и такси и чл. 21, ал.1, т. 7 от Закон за местното самоуправление и местната администрация, Общински съвет Севлиево:

 **I.** Одобрява план–сметка за разходите по сметосъбирането и сметоизвозването, обезвреждането на битовите отпадъци и чистотата на териториите за обществено ползване на територията на Община Севлиево за 2022 г., както следва:

|  |  |  |
| --- | --- | --- |
| № | **Разходи** | **Необходими средства /лв./** |
| 1 | Осигуряване на съдове за съхраняване на битовите отпадъци | **5 000** |
| 2 | Събиране, включително разделно, на битовите отпадъци и транспортирането им до депата или други инсталации и съоръжения за третирането им | **1 812 430** |
| 3 | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците | **1 014 445** |
| 4 | Почистване на уличните платна, площадите, алеите, парковите и другите територии от населените места, предназначени за обществено ползване | **256 675** |
|  | **Общо** | **3 088 550** |

**II.** Определя, на база План – сметката за разходите по т.I от настоящото решение, запазване на сега действащия годишен размер на такса битови отпадъци на територията на Община Севлиево за 2022 г., приет с Решение № 027 от 17.12.2019 г. на Общински съвет – Севлиево.